钦定古今图书集成/明伦汇编/氏族典/第327卷 > 《廖用贤尚友录》 > 刘交
## 钦定古今图书集成/明伦汇编/氏族典/第327卷 > 《廖用贤尚友录》 > 刘交

按《汉书楚元王交传》：“交字游，高祖同父少弟也。好书，
多材蓺。高祖既为沛公，交与萧、曹等俱从西攻南阳，
入武关，与秦战于蓝田，至霸上，封文信君。从入蜀汉，
诛项籍，即帝位，立交为楚王。王二十三年，薨，子郢客
嗣。薨，子戊嗣。景帝即位，以亲亲封元王。宠子五人：礼
为平陆侯，富为休侯，岁为沈犹侯，埶为宛胊侯，调为”
棘乐侯。戊稍淫暴，与吴王反，自杀。景帝乃立平陆侯
礼为楚王，奉元王后。薨，子道嗣。薨，子注嗣。薨，子纯嗣。
薨，子延寿嗣。延寿立三十二年，国除。